След направения тест заедно с 312B3, в което 312T се оказа по-бърз и по-надежден, Лауда използва последния, за да победи на Силвърстоун в нешампионатно състезание. След бавния старт в шампионата, Ники постигна четири от общо пет победи в средата на сезона, преди да грабне титлата в Монца, финиширайки трети, докато съотборника му Регацони завърши като победител в състезанието. Лауда завърши сезона с победа в Уоткинс Глен, потвърждавайки страхотната форма на Ферари през сезон 1975.